Period: Old Babylonian
Genre: Literary
Transliteration:
<SURFACE>
dumu nun-e <unk> kug-ta e₃-a ba-zal-zal si <unk>...
kur me sikil eš₃ abzu šag₄...daŋal kur me...
ki-ur₃ mah...la...
sug-ta me-lim₄ huš-a-zu muš₃ im...ge-en
nam-dug₃-zu-še₃ nam-gal nam-mah-zu-še₃ saŋ im-ma-il₂-la₂
nam tar-re-de₃-eš a₂ mah mi-ni-in-su₁₃-un
nam-lugal an-ki-zu an gal-e šu daŋal mu-ri-in-dug₄
nam-dumu nun gal-zu {d}en-lil₂-le nam-men šu mi-ri-in-du₇
nam-diŋir mah {d}en-lil₂ pa e₃ ma-ra-ni-in-e₃
a-ra₂-a a sig mah-zu-še₃ nam tar-re ki dug₃ ama dug₃
{d}en-ki <unk> šag₄ kug-ta ŋiri₃-zu-še₃ im-mi-in-ŋar
{d}en-lil₂ nam-mah nam-en-na mi-ni-in-tud-de₃-en
{d}nanna u₄-sakar-zu u₄-sakar imin-bi mu pad₃-da
{d}en-lil₂ an-ki-ka mu-zu kug-ga mu mi-ri-in-pad₃
dumu nun-e nam-gal-zu an-ki-a pa e₃ im-mi-in-e₃
unkin mah nam{d}en-lil₂-la₂-na saŋ-e-eš mu-ra-an-rig₇
{d}en-ki-ke₄ du₆ eridu{ki}ta nam-men nam-mah-zu mu-ri-in-tar
abzu mah du₆ eš₃ eridu{ki}ta nam-en gal-zu-še₃
lugal an-ki-ke₄...<unk> a nam-gal-zu-še₃ ba-an-dug₄
{d}nanna saŋ-zu il₂ {d}a-nun-na-ke₄-ne-er ha-la ba-an-pad₃
me sikil šag₄ hul₂-la-ka-ne-ne ki-tuš kug im-mi-ni-in-tuš-un
diŋir gal-gal-e-ne nindaba-eš ba-an-pad₃
zag-gu-la₂ šag₄ hi-li mah si-a...in-durun-uš
diŋir-re-e-ne siškur₂ šag₄ hul₂-la-ne...mi-ni-in-šum₂-šum₂
ki-mah ki kug-ga mi-ni-in...un
{d}nanna ki kug-ga ki-tuš kug mi-ni-in-tuš-un
{d}en-ki-ke₄ ki-tuš ma-ra-ab-sikil-e ki...ma-ra-ab-šen-e
an mu-ra-ab-kug-ge ki mu-ra-ab-šen...
e₂-kiš-nu-ŋal₂ e₂ tir {ŋeš}eren-na...an...
barag mah-zu ki kug-ga ma-ra-ab-ak izi-ŋar an-ki-a
ŋeš-hur šu-luh mah-zu si ma-ra-ra-sa₂-e
<SURFACE>
...zu banšur ki kug-ga ma-ra-ab-šen
...kiŋ₂-sig-ga kiŋ₂-sig kiŋ₂-nim-zu
...si ma-ra-an-sa₂
...ha ma-ra-ab-ku₃-ug ma-ra-ab-šen
...<unk> <unk>...<unk>...<unk>...ba-an <unk>
...mi-ni-in-pad₃
{d}en-ki abzu-ni u₃-tud šu-luh mu-ra-an-ŋa₂-ŋa₂
{d}ku₃-su₁₃-e šu-luh-ha ba-ni-gub e₂ ni₂-bi u₃-tud
<unk> šag₄ bar-ba gir₄ gud udu ninda eš₃ bar-ba šu-luh kug-ga
e₂-e i₃-im-sikil-e saŋ ba-ab-ha-za a₂-šu-ŋiri₃ ba-an-durun-uš
šu-luh-ha kug nu-šub-bu-še₃ sug mah
<unk> daŋal kug-ga-ta nam-bi im-ta-e₃
e₂-kiš-nu-ŋal₂ barag mah kug-ga me gal mah an-ki-a šu du₇
<unk> kug-ta peš₁₀ mah a tu₅-a-zu
i₃ hur-saŋ su kug-ga ŋal₂-la-zu
{d}nanna barag mah-zu dur₂ ŋar-ra
gada-mah aga saŋ il₂ si mul suh-gir₁₁ nam-men-na
i₃ mah i₃ nam-men i₃ unkin gal-zu su-bar kug-ga-ka
kar za-gin₃ kar mah kar kug-ga-na
{d}nin-gublaga-ke₄ en šu im-ma-an-kug-ga
{d}en-ki abzu eridu{ki}ta šu-bi i₃-im-sikil-e
u₂-a-zu banšur unu₂ ki-gal-zu-še₃ šu kug ŋa₂-ŋa₂-zu-še₃
{d}ku₃-su₃-e šu sikil šu dadag ak šu im-ma-an-kug-ge
{d}en-ki abzu eridu{ki}ta šu-bi i₃-im-sikil-e
eš₃ abzu barag mah urim₂{ki}ma nam dug₃ gal tar-re
e₂-kiš-nu-ŋal₂ ki-tuš kug dug₃-ga-am₃ {d}nin-gal nin mah-bi
...kug ki nam-nin-za {d}nanna lugal-bi-ir
e₂-kiš-nu-ŋal₂ agrun kug-ga e₂ nam-lugal-zu
{d}nanna {d}nin-gal ki-tuš mi-ni-ib₂-hul₂
{d}suen...en zu mah an-ki aga-zu aga mah-am₃
me-lim₄ huš an-ki-a ri-a...dil-im₂-babbar šu he₂-en-na-kug-ge
an-gin₇ he₂-en-na-kug-ge...gin₇ he₂-en-na-šen-e
šag₄ an-na-gin₇...en-na-dadag-ge
...an-ki-a aga kug saŋ...em-ma-il₂-e
...suen-e en zu mah an-ki barag sikil-la šu du₇
...<unk> babbar-e saŋ-men aga zid-da si mul mah...
saŋ im-ma-il₂-e...
<SURFACE>
i₃ kug i₃ sikil i₃ dadag-ge

Cuneiform:
<SURFACE>
𒌉𒉣𒂊<unk>𒆬𒋫𒌓𒁺𒀀𒁀𒉌𒉌𒋛<unk>...
𒆳𒈨𒂖𒀊𒍪𒀊𒊮...𒂼𒆳𒈨...
𒆠𒃡𒈤...𒆷...
𒆹𒋫𒈨𒉈𒍽𒀀𒍪𒈹𒅎...𒄀𒂗
𒉆𒄭𒍪𒂠𒉆𒃲𒉆𒈤𒍪𒂠𒊕𒅎𒈠𒅍𒇲
𒉆𒋻𒊑𒉈𒌍𒀉𒈤𒈪𒉌𒅔𒁍𒌧
𒉆𒈗𒀭𒆠𒍪𒀭𒃲𒂊𒋗𒂼𒈬𒊑𒅔𒅗
𒉆𒌉𒉣𒃲𒍪𒀭𒂗𒆤𒇷𒉆𒃞𒋗𒈪𒊑𒅔𒌌
𒉆𒀭𒈤𒀭𒂗𒆤𒉺𒌓𒁺𒈠𒊏𒉌𒅔𒌓𒁺
𒀀𒁺𒀀𒀀𒋝𒈤𒍪𒂠𒉆𒋻𒊑𒆠𒄭𒂼𒄭
𒀭𒂗𒆠<unk>𒊮𒆬𒋫𒄊𒍪𒂠𒅎𒈪𒅔𒃻
𒀭𒂗𒆤𒉆𒈤𒉆𒂗𒈾𒈪𒉌𒅔𒌅𒉈𒂗
𒀭𒋀𒆠𒌓𒊬𒍪𒌓𒊬𒅓𒁉𒈬𒅆𒊒𒁕
𒀭𒂗𒆤𒀭𒆠𒅗𒈬𒍪𒆬𒂵𒈬𒈪𒊑𒅔𒅆𒊒
𒌉𒉣𒂊𒉆𒃲𒍪𒀭𒆠𒀀𒉺𒌓𒁺𒅎𒈪𒅔𒌓𒁺
𒌺𒈤𒉆𒀭𒂗𒆤𒇲𒈾𒊕𒂊𒌍𒈬𒊏𒀭𒉺𒄸𒁺
𒀭𒂗𒆠𒆤𒇯𒉣𒆠𒋫𒉆𒃞𒉆𒈤𒍪𒈬𒊑𒅔𒋻
𒍪𒀊𒈤𒇯𒀊𒉣𒆠𒋫𒉆𒂗𒃲𒍪𒂠
𒈗𒀭𒆠𒆤...<unk>𒀀𒉆𒃲𒍪𒂠𒁀𒀭𒅗
𒀭𒋀𒆠𒊕𒍪𒅍𒀭𒀀𒉣𒈾𒆤𒉈𒅕𒄩𒆷𒁀𒀭𒅆𒊒
𒈨𒂖𒊮𒄾𒆷𒅗𒉈𒉈𒆠𒆪𒆬𒅎𒈪𒉌𒅔𒆪𒌧
𒀭𒃲𒃲𒂊𒉈𒉻𒀭𒈹𒌍𒁀𒀭𒅆𒊒
𒍠𒄖𒇲𒊮𒄭𒇷𒈤𒋛𒀀...𒅔𒂉𒍑
𒀭𒊑𒂊𒉈𒀬𒀬𒊮𒄾𒆷𒉈...𒈪𒉌𒅔𒋧𒋧
𒆠𒈤𒆠𒆬𒂵𒈪𒉌𒅔...𒌧
𒀭𒋀𒆠𒆠𒆬𒂵𒆠𒆪𒆬𒈪𒉌𒅔𒆪𒌧
𒀭𒂗𒆠𒆤𒆠𒆪𒈠𒊏𒀊𒂖𒂊𒆠...𒈠𒊏𒀊𒊿𒂊
𒀭𒈬𒊏𒀊𒆬𒄀𒆠𒈬𒊏𒀊𒊿...
𒂍𒆧𒉡𒅅𒂍𒌁𒄑𒂞𒈾...𒀭...
𒁈𒈤𒍪𒆠𒆬𒂵𒈠𒊏𒀊𒀝𒉈𒃻𒀭𒆠𒀀
𒄑𒄯𒋗𒈛𒈤𒍪𒋛𒈠𒊏𒊏𒁲𒂊
<SURFACE>
...𒍪𒍎𒆠𒆬𒂵𒈠𒊏𒀊𒊿
...𒆥𒋝𒂵𒆥𒋝𒆥𒉏𒍪
...𒋛𒈠𒊏𒀭𒁲
...𒄩𒈠𒊏𒀊𒆬𒊌𒈠𒊏𒀊𒊿
...<unk><unk>...<unk>...<unk>...𒁀𒀭<unk>
...𒈪𒉌𒅔𒅆𒊒
𒀭𒂗𒆠𒍪𒀊𒉌𒅇𒌅𒋗𒈛𒈬𒊏𒀭𒂷𒂷
𒀭𒆬𒁍𒂊𒋗𒈛𒄩𒁀𒉌𒁺𒂍𒉎𒁉𒅇𒌅
<unk>𒊮𒁇𒁀𒌋𒀜𒄞𒇻𒃻𒀊𒁇𒁀𒋗𒈛𒆬𒂵
𒂍𒂊𒉌𒅎𒂖𒂊𒊕𒁀𒀊𒄩𒍝𒀉𒋗𒄊𒁀𒀭𒂉𒍑
𒋗𒈛𒄩𒆬𒉡𒊒𒁍𒂠𒆹𒈤
<unk>𒂼𒆬𒂵𒋫𒉆𒁉𒅎𒋫𒌓𒁺
𒂍𒆧𒉡𒅅𒁈𒈤𒆬𒂵𒈨𒃲𒈤𒀭𒆠𒀀𒋗𒌌
<unk>𒆬𒋫𒆠𒀀𒈤𒀀𒋗𒉀𒀀𒍪
𒉌𒄯𒊕𒋢𒆬𒂵𒅅𒆷𒍪
𒀭𒋀𒆠𒁈𒈤𒍪𒂉𒃻𒊏
𒃰𒈤𒂇𒊕𒅍𒋛𒀯𒈽𒆟𒉆𒃞𒈾
𒉌𒈤𒉌𒉆𒃞𒉌𒌺𒃲𒍪𒋢𒁇𒆬𒂵𒅗
𒋼𒀀𒍝𒆳𒋼𒀀𒈤𒋼𒀀𒆬𒂵𒈾
𒀭𒎏𒂯𒆤𒂗𒋗𒅎𒈠𒀭𒆬𒂵
𒀭𒂗𒆠𒍪𒀊𒉣𒆠𒋫𒋗𒁉𒉌𒅎𒂖𒂊
𒌑𒀀𒍪𒍎𒋼𒀕𒆠𒃲𒍪𒂠𒋗𒆬𒂷𒂷𒍪𒂠
𒀭𒆬𒋤𒂊𒋗𒂖𒋗𒌓𒌓𒀝𒋗𒅎𒈠𒀭𒆬𒄀
𒀭𒂗𒆠𒍪𒀊𒉣𒆠𒋫𒋗𒁉𒉌𒅎𒂖𒂊
𒀊𒍪𒀊𒁈𒈤𒋀𒀕𒆠𒈠𒉆𒄭𒃲𒋻𒊑
𒂍𒆧𒉡𒅅𒆠𒆪𒆬𒄭𒂵𒀀𒀭𒀭𒎏𒃲𒎏𒈤𒁉
...𒆬𒆠𒉆𒎏𒍝𒀭𒋀𒆠𒈗𒁉𒅕
𒂍𒆧𒉡𒅅𒂍𒉣𒆬𒂵𒂍𒉆𒈗𒍪
𒀭𒋀𒆠𒀭𒎏𒃲𒆠𒆪𒈪𒉌𒌈𒄾
𒀭𒂗𒍪...𒂗𒍪𒈤𒀭𒆠𒂇𒍪𒂇𒈤𒀀𒀭
𒈨𒉈𒍽𒀭𒆠𒀀𒊑𒀀...𒀸𒁽𒌓𒋗𒃶𒂗𒈾𒆬𒄀
𒀭𒁶𒃶𒂗𒈾𒆬𒄀...𒁶𒃶𒂗𒈾𒊿𒂊
𒊮𒀭𒈾𒁶...𒂗𒈾𒌓𒌓𒄀
...𒀭𒆠𒀀𒂇𒆬𒊕...𒅎𒈠𒅍𒂊
...𒂗𒍪𒂊𒂗𒍪𒈤𒀭𒆠𒁈𒂖𒆷𒋗𒌌
...<unk>𒌓𒂊𒊕𒃞𒂇𒍣𒁕𒋛𒀯𒈤...
𒊕𒅎𒈠𒅍𒂊...
<SURFACE>
𒉌𒆬𒉌𒂖𒉌𒌓𒌓𒄀